Oerhaaispesie kry uiteindelik 'n wetenskaplike naam | Netwerk24
'n Haaispesie wat 300 miljoen jaar gelede geleef het, het uiteindelik 'n naam gekry.
John-Paul Hodnett, paleontoloog, het die tande van een van die haaie van dié spesie reeds in 2013 in Albuquerque in die VSA opgegrawe, maar tot nou was die vis amptelik naamloos.
Die ry spiesagtige tande is sowat 2 cm lank – aansienlik korter as dié van hedendaagse haaispesies.
"Die tande sal werk om prooi te gryp en te vermorsel eerder as om hulle te deurboor," sê Hodnett.
So lyk dDie tande van die Dracopristis hoffmanorum, 'n haaispesie wat 300 miljoen jaar gelede geleef het. Foto: AP
Aanvanklik het hulle na die haai as die "Godzilla-haai" verwys omdat die ry tande baie na dié van die drake uit sprokies lyk. Boonop het die haai ook skerp vinne op die rug gehad wat die Godzilla-bynaam gewilder gemaak het.
Hodnett en sy medenavorsers se bevindings is verlede week in die New Mexico Museum of Natural History & Science se tydskrif gepubliseer. Sewe jaar en vele ure van studie het uiteindelik tot 'n amptelike wetenskaplike naam vir die 2 m lange haaispesie gelei: Dracopristis hoffmanorum, of kortweg Hoff­man­'s Dragon Shark.
Die naam is gekies omdat die haaitande opgegrawe is op grond wat aan die Hoffman-familie behoort.
Die opgrawing van Dracopristis hoffmanorum het gelei tot die volledigste fossiel van die spesifieke evolusionêre tak, ctenacanth. Ctenacanth dui op die verdeling van haaispesies en rôe (in Engels rays) sowat 390 miljoen jaar gelede. – AP